Бганба еиҭеиҳәеит Гагра аԥсшьаразы заанаҵтәи аҿаҵақәа лаҵарамзазы изеиԥшроу
13:52 30.03.2024 (ирҿыцуп: 17:58 30.03.2024)
Анапаҵаҩра
Лаҵарамзатәи аныҳәамшқәа раан Аԥсныҟа Гагра араион ахь ԥсшьара иаауа заанаҵтәи аҿаҵақәа ҟарҵахьоума, егьырҭ ашықәсқәа ирҿырԥшны аҭахрақәа зеиԥшроу, аԥсшьарҭа ҭыԥқәа рыхәԥсақәа рҽахьынӡарыԥсахуа, аԥхынтәи аԥсшьара аамҭа рышҽазыҟарҵо атәы арадио Sputnik аефир аҟны еиҭеиҳәеит Гагра араион ахадара акурорти атуризми рыҟәша аиҳабы Ахра Бганба.
"Лаҵарамзазы есышықәса аԥсшьаҩцәа ҳҭаауеит Урыстәыла иҟоу аԥсшьарамшқәа инарықәыршәаны. Иҳамоу адыррала асасааирҭа дуқәа рҟны 40-60 % рҟынӡа аҭыԥқәа куп. Ари аҭыгалазаашьа иҵегьы аҽаԥсахыр алшоит, избанзар макьана аамҭа ыҟоуп. Лаҵарамзазы иаҳзаауа аԥсшьаҩцәа еиҳарак иалырхуеит аӡҭачԥха змоу асасааирҭақәа, аԥшаҳәа ихықәгылоу аԥсшьарҭақәа", - иҳәеит Бганба.
Аицәажәара инеиҵыхны ишәаҳар шәылшоит аудиофаил аҟны хыхь.